**POZIV ZA**

**Angažman stručnjaka za razvoj i izradu Minimalnih standarda za pružanje kvalitetne pomoći žrtvama trgovine ljudima u BiH, posebno djeci u sklopu projekta:**

**„Pristup trgovini ljudima u Bosni i Hercegovini fokusiran na žrtvu: poboljšanje identifikacije, zaštite i pristupa pravdi – VICAPT“**

**Komponenta C, aktivnost C.5.2.**

Poštovani,

Pozivamo vas da podnesete ponudu za pružanje usluge stručnjaka za razvoj i izradu Minimalnih standarda za pružanje kvalitetne pomoći žrtvama trgovine ljudima u BiH, posebno djeci u sklopu projekta „Pristup trgovini ljudima u Bosni i Hercegovini fokusiran na žrtvu: poboljšanje identifikacije, zaštite i pristupa pravdi – VICAPT“; Komponenta C, aktivnost C.5.2.

Opis projekta „Pristup trgovini ljudima u Bosni i Hercegovini fokusiran na žrtvu, poboljšanje identifikacije, zaštite i pristupa pravdi“, kao i aktivnosti i obaveze koje treba obavljati u okviru izvršavanja posla konsultanta, predstavljeni su u dokumentu „Opis usluge“ koji je priložen kao sastavni dio ovog poziva.

Vaša prijava treba sadržavati CV sa 3 relevantne reference, ponudu za pružanje usluge, kao i motivaciono pismo.

Molimo vas da prijavu dostavite na e-mail sarajevo@mfs-emmaus.ba do 03.04.2020.godine sa naznakom prijava na javni poziv – komponenta C, aktivnost C.5.2.

Samo najbolje rangirani kandidati biti će obavješteni i/ili pozvani na razgovor po zaključenju poziva.

Radujemo se vašoj ponudi.

**OPIS USLUGE**

**Stručnjak za razvoj i izradu Minimalnih standarda za pružanje kvalitetne pomoći žrtvama trgovine ljudima u BiH, posebno djeci u okviru projekta:**

**„Pristup prevenciji trgovine ljudima u Bosni i Hercegovini fokusiran na žrtvu: poboljšanje identifikacije, zaštite i pristupa pravdi – VICAPT“**

**Komponenta C, aktivnost C.5.2.**

# OSNOVNE INFORMACIJE

## **Projekat**

## Projekat „Pristup trgovini ljudima u Bosni i Hercegovini fokusiran na žrtvu, unaprjeđenje identifikacije, zaštite i pristupa pravdi – VICAPT“ podržava USAID.

## **Geografsko područje projekta**

## Bosna i Hercegovina.

## **Naručilac usluga**

## Međunarodni forum folidarnosti MFS-EMMAUS.

## **Općenito o projektu**

Program ima za cilj sprječavanje trgovine ljudima u BiH i širem regionu jačanjem kapaciteta vlade BiH i relevantnih profesionalaca, kao i organizacija civilnog društva, te povećanjem njihove ekspertize o pristupu borbi protiv trgovine ljudima u BiH usmjerenom na žrtvu. Osnovni cilj projekta je osiguranje efikasnije identifikacije, tretmana i pomoći žrtvama trgovine ljudima kroz izradu standarda za kvalitetnu pomoć žrtvama, te unaprjeđenje kapaciteta pojedinačnih aktera za identifikaciju i pomoć žrtvama u sklopu državnog referalnog/ mehanizma za upućivanje u BiH.

## **Ciljne grupe projekta**

Primarne ciljne grupe/korisnici:

1. potencijalne i identfikovane žrtve trgovine ljudima;
2. djeca i mladi u riziku od trgovine ljudima, uključujući maloljetnike bez pratnje i druge migrante pod rizikom a koji trenutno borave u BiH;
3. druge ranjive osobe, marginalizirane i ugrožene grupe u BiH;
4. predstavnici organizacija civilnog društva uključeni u aktivnosti sprječavanja trgovine ljudima i pomoći žrtvama, kao i pomoći drugim ranjivim grupama, posebno djeci u riziku;
5. mladi/studenti univerziteta u BiH - Fakultet za kriminalistiku, kriminologiju i sigurnosne studije i Pravni fakultet;
6. socijalni radnici;
7. pravnici i pravni zastupnici iz organizacija civilnog društva, centara za besplatnu pravnu pomoć i nadležnih institucija u BiH odgovornih za akcije protiv trgovine ljudima;
8. sudski psiholozi i forenzički stručnjaci, posebno dječji psiholozi.

Sekundarne ciljne grupe/korisnici:

1. relevantne institucije/profesionalci i druge nevladine organizacije uključene u srodne aktivnosti suzbijanja rodno zasnovanog nasilja koji rade s marginaliziranim i ugroženim pojedincima u BiH;
2. opća populacija u BiH.

## **Cilj, svrha i očekivani rezultati projekta**

### Opći cilj projekta

Sprječavanje trgovine ljudima u BiH i širem regionu, te unaprjeđenje kapaciteta relevantnih profesionalaca na identifikaciji žrtava trgovine ljudima, kao i pružanja kvalitetne pomoći.

### Svrha projekta

Projekt je usmjeren na:

* unaprjeđenje kapaciteta organizacija civilnog društva koje pružaju pomoć žrtvama trgovine ljudima i drugim ranjivim grupama;
* jačanje položaja žrtava kroz unaprjeđenje pristupa pravnoj pomoći kroz angažman specijaliziranih pravnika/pružatelja pravne pomoći i službi za podršku žrtvama;
* jačanje uloge i kapaciteta relevantnih profesionalaca uključenih u identifikaciju i pomoć žrtvama (uključujući podršku u reintegraciji), sa fokusom na djecu, marginaliziranu romsku populaciju kao i maloljetnike bez pratnje - potencijalne žrtve trgovine ljudima u trenutnim migracijskim tokovima.

### Očekivani rezultat projekta

Smanjenje trgovine ljudima u BiH i širem regionu, unaprjeđenje identifikacije žrtava trgovine ljudima, pružanja kvalitetne pomoći, te jačanje kapaciteta predstavnika institucija BiH i profesionalaca, organizacija civilnog društva, te unaprjeđenje njihove ekspertize u pristupu borbi protiv trgovine ljudima u BiH.

# DJELOKRUG RADA U SKLOPU UGOVORA

## **Opis posla i angažmana**

Stručnjak će biti zadužen za:

* razvoj i izradu nacrta Minimalnih standarda za pružanje kvalitetne pomoći žrtvama trgovine ljudima u BiH (na jednom od zvaničnih jezika u BiH), posebno djeci, zasnovanih na dokumentu o mapiranju usluga koje se pružaju žrtvama;
* nakon što nacrt pripreme relevantni stručnjaci, održat će se sastanak radne grupe relevantnih stručnjaka koji će pružiti potrebnu reviziju i doprinos kroz komentare i prijedloge za promjene i finaliziranje dokumenta Minimalnih standarda;
* izrada finalnog dokumenta nakon revizije kroz rad članova radne grupe.

## **Svrha ugovora**

Svrha ovog ugovora je angažman stručnjaka, a u svrhu realizacije gore pomenutih aktivnosti (navedenih pod stavkom 2.1).

## **Očekivani rezultati**

Razvoj i izrada Minimalnih standarda za pružanje kvalitetne pomoći žrtvama trgovine ljudima u BiH, posebno djeci.

# LOGISTIKA I ROKOVI ANGAŽMANA

## **Odgovorno tijelo**

Međunarodni forum solidarnosti – EMMAUS (MFS-EMMAUS)

Ured u Sarajevu

Paromlinska 10,

71000 Sarajevo, BiH

## **Datum početka i trajanja angažmana**

Angažman stručnjaka uključuje 15 radnih dana tokom perioda od 20.04.2020. do 30.09.2020.godine

## **Ostali uslovi ugovora**

Eventualni troškovi, kao što su npr. troškovi putovanja, smještaja, komunikacije, dnevnice i sl. se smatraju dijelom ovog ugovora i uključeni su u ukupnu naknadu stručnjaka. MFS-EMMAUS neće snositi troškove nabavke opreme potrebne za realizaciju aktivnosti navedene u ugovoru, niti obezbjediti uredski smještaj za ugovorom angažiranu osobu.

# ZAHTJEVI ZA REALIZACIJU USLUGA/POSLOVA DEFINIRANIH OVIM UGOVOROM

## **Kvalifikacije i vještine**

* univerzitetska diploma iz oblasti prava;
* poznavanje ljudskih prava u oblasti trgovine ljudima;
* vještine i iskustvo u prikupljanju podataka, analizi i dokumentovanju u odgovarajućem pisanom obliku;
* iskustvo rada u oblasti sprječavanja trgovine ljudima je poželjno;
* državljanstvo Bosne i Hercegovine.

# REZULTAT

## **Obaveze po rezultatima**

Izvršilac se obavezuje da će do 30. Septembra 2020. godine izraditi Minimalne standarde, a po slijedećoj dinamici:

* da prvu draft verziju/nacrt Minimalnih standarda sačini i dostaviti do 15. juna 2020. godine;
* da prvu finalnu verziju/nacrt Minimalnih standarda članovima radne grupe dostavi na uvid i predstavi na sastanku koji će se održati u periodu od 22.juna 2020 do 10.jula.2020. godine, kao i da učestvuje na sastanku/sastancima radne grupe;
* da drugu finalnu verziju /nacrt Minimalnih standarda, usklađenu sa komentarima članova radne grupe, dostaviti do 20. jula 2020. godine;
* treću dorađenu finalnu verziju Minimalnih standarda, usklađenu sa komentarima sa javne rasprave, dostavi do. 15. septembra 2020. godine.

# POSEBNI ZAHTJEVI

Rad na projektu “Pristup trgovini ljudima u Bosni i Hercegovini fokusiran na žrtvu, poboljšanje identifikacije, zaštite i pristupa pravdi” je specifičan obzirom na povjerljive informacije koje se obrađuju. Uz potpisani Ugovor, izvršilac je obavezan potpisati da će poštivati sljedeće procedure: etički kodeks, politika zaštite djeteta, izjava o povjerljivosti podataka.

**FORMULAR ZA PRIJAVU/APLIKACIJSKI FORMULAR**

**1 Opći podaci kandidata**

|  |  |
| --- | --- |
| **Ime i prezime** |  |
| **Organizacija** |  |
| **Adresa** |  |
| **Telefon** |  |
| **Fax** |  |
| **e-mail** |  |

**2. FINANSIJSKA PONUDA**

**Za kandidata:** molim vas popunite prateću tabelu

|  |  |
| --- | --- |
| **Ukupna neto vrijednost ponude na osnovu opisa posla ( u KM)** |  |

**3. REFERENCE KANDIDATA**

|  |  |  |  |
| --- | --- | --- | --- |
| **Br.** | **Publikacija/ provedene edukacije/treninzi** | **Organizacija** | **Kratak opis** |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

* dodajte kolone ukoliko je potrebno

**4 IZJAVA**

Ja, doljepotpisani kandidat, izjavljujem da sam upoznat/-a sa obavezama kandidata/ponuđača u slučaju dodjele ovog ugovora

|  |  |
| --- | --- |
| **Ime**  |  |
| **Potpis**  |  |
| **Datum** |  |